Diesel pre-owned in Inventory for Sale in North York | Yorkdale Volkswagen
Home > Diesel Pre-owned
Diesel Pre-owned in Inventory for Sale at Yorkdale Volkswagen SA sanger werk saam met Ed Sheeran | Maroela Media
Jeremy Loops (Foto: Linde Dorenbos Photography/Facebook)
Die Suid-Afrikaanse musikant en sanger Jeremy Loops het onlangs liedjies geskryf en musiek gemaak saam met die “Shape of you”-sanger Ed Sheeran. Ten minste een van die liedjie wat hulle saam geskryf het, sal op sy nuwe album verskyn.
Toe Sheeran in 2019 vir die eerste keer in Suid-Afrika opgetree het, was Loops genooi na ŉ eksklusiewe partytjie na afloop van die konsert. Daar het die twee begin gesels en goed oor die weg gekom.
Loops het onlangs aan Martin Bester op Jacaranda FM vertel dat Sheeran voorgestel het dat hulle saam begin skryf.
“Ek het gedink hy maak ŉ grap, maar ses maande later was ek in sy ateljee in Sussex, en ons het twee absolute treffers geskryf,” sê hy.
Loops het ook onlangs by Universal Musiek in Suid-Afrika aangesluit.
“Ek is opgewonde daaroor. Ons het ŉ ooreenkoms waar ek steeds eienaarskap en algehele beheer behou, maar waar hul jare se ondervinding en hulpbronne my musiek verder kan vat. Dit is die ideale situasie vir ŉ vrygees soos ek as ŉ groot platemaatskappy my visie deel.”
Loops het beloof om sy ondervinding saam met Sheeran met sy aanhangers te deel wanneer die liedjies wat hulle saam geskryf het, later vrygestel word.